Marie-Thérèse Kolbach

D'Marie-Thérèse Kolbach (oder Juchem-Kolbach), gebuer den 23. Abrëll 1918 zu Esch-Uelzecht, a gestuerwen de 7. Februar 2009 zu EttelbréckDoudesannonce am Luxemburger Wort vum 12. Februar 2009., war eng lëtzebuergesch Molerin an Zeechnerin, déi virun allem bekannt war fir hir Uelegbiller, Fresken a Wandmolereie respektiv Wanddekoratiounen.G. Hausemer, 2006. Luxemburger Lexikon. Das Großherzogtum von A–Z. Éditions Binsfeld, Luxembourg, S. 221.

D'Marie-Thèrèse Kolbach huet vun 1938 bis 1939 op der Académie des Beaux-Arts vu Léck studéiert, spéider zu Tréier (1944), da vun 1946 bis 1947 a vun 1954 bis 1956 op der Académie royale des beaux-arts vu Bréissel.Marie-Thérèse Kolbach: exposition du 28 octobre au 4 novembre 2001. Echternach: Galerie d'art du Lycée classique et technique d'Echternach (ancienne abbaye St. Willibrord). 2001. 1 vol. (non paginé).

1956 war si Laureatin vum Prix Potter, an 1964 krut si, zesumme mam Roger Koemptgen, de Prix Grand-Duc Adolphe.

Si hat individuell Ausstellungen ë. a. zu Esch-Uelzecht (Galerie municipale: 1959, 1960, Theater: 1999), an der Stad Lëtzebuerg (Galerie Bradtké: 1959, Galerie Scatola: 1976, 1977, Galerie Clairefontaine: 1995), zu Rued-Sir (al Kierch: 2001), zu Iechternach (Abtei: 2001). Si huet u kollektiven Ausstellungen am Stater Cercle, zu Munneref, Wolz, Dikrech, Buerglënster, Prüm, Bréissel, Monte-Carlo, Tokyo, Arel, Heidelberg, etc. deelgeholl.

Am Juli 2008 konnt een zu Beefort am Kader vun Art in Beaufort eng Retrospektiv vun hire Wierker gesinn.Vom 17. bis 20. Juli 2008 15. Auflage des Kunstfestivals Art in Beaufort. 

Si war d'Duechter vum Dr. Gustav KolbachMassard, J.A. & R. Thill, 2011. Gustav Kolbach, Arzt und Botaniker. Bulletin de la Société des naturalistes luxembourgeois, 112 (2011), S. 16.  a si war mam Victor Juchem (2.9.1925 - 22.4.2006)Doudesannonce am Luxemburger Wort vum 26. Abrëll 2006. bestuet. De Mann war aus der Fiels, mä d'Koppel huet zu Esch-Uelzecht gewunnt, wou de Victor Juchem eng Filial vun der Spuerkeess geleet huet. No senger Pensionéierung am Joer 1980 si si op Beefort geplënnert.Ein Leben im Zeichen der Kunst: Marie-Thérèse Juchem-Kolbach feierte den Neunzigsten. In: De Beeforter, Nr. 42, 2008. S. 25 

 Um Spaweck 

 Kuckt och 
 Lëscht vu lëtzebuergesche Konschtschafenden

Kategorie:Gebuer 1918
Kategorie:Gestuerwen 2009
Kategorie:Lëtzebuergesch Moler
Kategorie:Prix Grand-Duc Adolphe